Bloem-ma gevonnis wat eie seun verkragArgieffoto ŉ Ma van Bloemfontein wat skuldig bevind is daaraan dat sy haar tienerseun herhaaldelik verkrag het, is Vrydag in die Bloemfonteinse hof vir seksuele misdrywe gevonnis. Landdros Jan Greyvenstein het die vrou tot lewenslange tronkstraf gevonnis. Maroela Media het vroeër berig die vrou het haar seun herhaaldelik tussen 11- en 17-jarige ouderdom verkrag. Die ma (51) is in Oktober skuldig bevind aan die verkragting van haar seun. In haar verklaring het sy erken dat sy haar tienerseun van Desember 2007 tot Januarie vanjaar verkrag het. Die hof het vroeër aangehoor dat sy self vir bykans 40 jaar lank deur vriende en familielede verkrag is en dat sy eintlik self ook ŉ slagoffer is. Haar naam word nie bekend gemaak nie om die identiteit van die slagoffer te beskerm. Lees ook: Staat eis lewenslank vir ma wat seun verkrag Bloem-ma wat seun verkrag is self mishandel